Դժբախտաբար, համաշխարհային հանրութիւնը երբեք ուշադրութիւն չի դարձրել այն փաստի վրայ, որ Ադրբեջանը օգտագործել է այդ տարիները ոչ թէ լիակատար խաղաղութեան հասնելու, այլ՝ իր բնակչութեանը վրիժառութեան նոր պատերազմի պատրաստելու համար: Ադրբեջանի իշխանութեան ատելութեամբ լցւած ելոյթները, ռազմատենչ յայտարարութիւնները, սպառնալիքներն ու թշնամութիւնը՝ ուղղւած Հայաստանի եւ ԼՂՀ-ի, ամբողջ աշխարհի հայերի դէմ, սպառազինութիւնների մրցավազքը, պէտք է համարւեն պատերազմի սպառնալիք: Ադրբեջանը եւ նրա ամենամտերիմ դաշնակից Թուրքիան շարունակում են ԼՂՀ-ի եւ Հայաստանի շրջափակումը արդէն 20 տարի՝ փորձելով հայերի վրայ բարդել հակամարտութեան լուծման ձգձգումը: